लाइफस्टाइल डेस्कः अली अब्बास जफर द्वारा डॉयरेक्ट यशराज बैनर की नई फिल्म का पहला शेड्यूल खत्म हो गया है जिसमें सलमान सुल्तान नाम के फाइटर के रोल में हैं। हीरोइन अब तक साइन नहीं हुई है। यशराज के मालिक आदित्य चोपड़ा अभी भी सोच रहे हैं कि उनकी खोज परिणीति चोपड़ा के साथ काम करने को सलमान राजी हो जाएंगे लेकिन सलमान कह चुके हैं कि वे कृति सेनन को तरजीह देते हैं जिन्हें उनके दोस्त साजिद नाडियाडवाला ने लॉन्च किया था। दोनों के बीच हीरोइन को लेकर बात जारी है। इस बीच कृति ने कुछ फिल्में साइन की हैं। उनके पास अब फ्री टाइम भी नहीं है। एक सोर्स ने बताया है, "अगर कृति डेट्स दे भी देती हैं तो आदि ने ऐसी शर्त रख दी है जिसे वे नहीं मान रहीं। आदि की शर्त है कि फिल्म साइन करने के साथ उन्हें यशराज के टैलेंट करार पर भी साइन करने होंगे। कंपनी द्वारा लॉन्च किए एक्टर्स (रणवीर, परिणीति, अनुष्का, वाणी) को फिल्मों और विज्ञापनों से होने वाली अपनी कमाई का एक तय प्रतिशत यशराज को देना पड़ता है। कृति ने अपनी पहचान बिना यशराज के बनाई है इसलिए वे ऑफर को गलत मानती हैं।’
hin_Deva